ระเบียบวาระการประชุมหารือคณะที่ปรึกษาและคณะทำงานวาระที่ ๓ “นครน่าอยู่”
ครั้งที่ ๒/๒๕๕๕
วันพฤหัสบดีที่ ๒๔  พฤษภาคม  ๒๕๕๕  เวลา ๑๐.๐๐ น.
ณ ห้องประชุมนายอำเภอ (ชั้น ๓) ศาลากลางจังหวัดนครศรีธรรมราช
……………………….

ระเบียบวาระที่ ๑		เรื่อง  ประธานแจ้งให้ที่ประชุมทราบ
....................................................................................................................................
....................................................................................................................................


ระเบียบวาระที่ ๒			เรื่องเพื่อพิจารณาและให้ความเห็นชอบแนวทางการขับเคลื่อนวาระ“นครน่าอยู่”
			๒.๑ ความหมายของ “นครน่าอยู่”
			๒.๒ กรอบแนวคิด “นครน่าอยู่”
			๒.๓ กลยุทธ์
			๒.๔ รายละเอียดเกณฑ์ชี้วัด
			๒.๕ เป้าหมายการขับเคลื่อน
			๒.๖ โครงการ/กิจกรรมที่นำสู่ “นครน่าอยู่” 

ระเบียบวาระที่ ๔		เรื่อง  อื่น ๆ (ถ้ามี)
		……………………………………………………………………………………………………………..
		……………………………………………………………………………………………………………..
****************

แนวทางการขับเคลื่อน วาระ “นครน่าอยู่”
1. ความหมายของ “นครน่าอยู่”
	นครน่าอยู่  คือ  นครศรีธรรมราชทั้งในเขตเมืองและชนบทมีสิ่งแวดล้อมทางกายภาพที่ดี                     มีวัฒนธรรมและจิตวิญญาณที่เป็นเอกลักษณ์ของเมืองและชุมชน คนรู้สึกมีความสุขทั้งผู้ที่อยู่และผู้มาเยือน

2. กรอบแนวคิด “นครน่าอยู่”
	นครน่าอยู่ เป็นหนึ่งใน ๑๒ วาระเมืองนคร ซึ่งจะเกิดขึ้นได้หากมีความสำเร็จของการขับเคลื่อนอีก ๑๑ วาระ ได้แก่ วิถีนคร/ภูมิใจนคร , นครปลอดภัย , นครน่าเที่ยว , นครสีเขียว , นครสุขภาวะ  , นครเข้มแข็ง (นครโมเดล) , นครเอื้ออาทร , ครัวนคร , แก้จนคนนคร , นครแห่งการเรียนรู้ และเด็กนครศรีมีอนาคต มาเป็นองค์ประกอบ โดยมีจุดเน้นเพิ่มเติมในมิติของเมืองสะอาด สิ่งแวดล้อมดี และเมืองธรรมาภิบาล มาเป็นฐานรากในการดำเนินงานโครงการต่าง ๆ โดยมีเกณฑ์ชี้วัดความน่าอยู่ใน ๖ มิติ (ดูกรอบแนวคิดในหน้าที่ ๒ ประกอบ)
	๒.๑ เมืองปลอดภัย คือ เมืองที่มีความสงบเรียบร้อย คนในเมืองอยู่ร่วมกันภายใต้วินัยและมารยาททางสังคมที่ดี เคารพสิทธิซึ่งกันและกัน มีการป้องกันและรับมือกับภัยยาเสพติด อบายมุข สาธารณภัยและภัยพิบัติ มีความมั่นคงปลอดภัยในชีวิตและทรัพย์สิน 
	๒.๒ เมืองสะอาด สิ่งแวดล้อมดี คือ เมืองที่มีความเป็นระเบียบเรียบร้อย เพียบพร้อมโครงสร้างพื้นฐาน มีการจัดการขยะ น้ำเสีย มลพิษ เหตุรำคาญ  	โดยให้ความสำคัญของความสมดุลระหว่างธรรมชาติกับการพัฒนาเชิงกายภาพ มีพื้นที่สีเขียวยั่งยืน คนมีจิตสำนึกอนุรักษ์สิ่งแวดล้อม รวมทั้งให้ความสำคัญกับการพัฒนาทางกายภาพที่รับรู้ได้ถึงอัตลักษณ์เมือง
	๒.๓ เมืองคุณภาพชีวิต  คือ การที่คนในเมืองมีสุขภาพกายและสุขภาพจิตที่ดี มีการบริโภคสินค้าและบริการเป็นมิตรต่อสิ่งแวดล้อม ส่งเสริมการศึกษาเรียนรู้อย่างทั่วถึงและเท่าเทียม มีสวัสดิการและการคุ้มครองสิทธิ เศรษฐกิจพัฒนา พึ่งพาตนเองได้
	๒.๔ เมืองธรรมาภิบาล คือ เมืองที่รัฐมีการบริหารงานที่ดีเป็นรากฐานของการพัฒนาคนให้ดำรงชีวิตอยู่ร่วมกันอย่างสันติสุข โดยยึดหลักพื้นฐาน ๖ ประการ คือ หลักนิติธรรม หลักคุณธรรม หลักความโปร่งใส หลักการมีส่วนร่วม หลักความรับผิดชอบ และหลักประสิทธิภาพและประสิทธิผล เพื่อให้กฎหมายเป็นที่ยอมรับและถือปฏิบัติร่วมกันของสังคมและสมาชิก มีการยึดถือและเชื่อมั่นในความถูกต้องดีงาม มีความรู้และจิตบริการสาธารณะ มีการเปิดเผยข้อมูลข่าวสารอย่างตรงไปตรงมาและตรวจสอบได้  มีการใช้ทรัพยากรอย่างประหยัดและคุ้มค่า รวมทั้งสร้างการมีส่วนร่วมและความเข็มแข็งของชุมชน สังคม
	๒.๕ เมืองวัฒนธรรม คือ เมืองที่มีอัตลักษณ์ทางวัฒนธรรมของเมือง ประวัติศาสตร์เมือง ขนบธรรมเนียมประเพณี ศิลปกรรม ภูมิปัญญาท้องถิ่นที่โดดเด่น เป็นที่จดจำและประทับใจ
	๒.๖ คนมีสุข  คือ การที่คนที่อยู่และผู้มาเยือนรู้สึกมีความสุขที่อยู่ในเมือง ครอบครัวมั่นคง สังคมมีคุณธรรมและความเอื้ออาทร เป็นเมืองที่มีชีวิตชีวาไม่เงียบเหงา โดยมีกิจกรรมที่ช่วยสร้างความรื่นรมย์เชิงจิตวิญญาณ และมีพื้นที่สำหรับพลเมืองให้ได้พบปะพูดคุย แสดงความคิดเห็นโดยเสรีภายใต้ขอบเขตของกฎหมาย
3. กลยุทธ์	นครน่าอยู่  	สำเร็จได้ด้วยมือเรา 
 (
มิติที่ ๒ 
: 
เมืองสะอาด สิ่งแวดล้อมดี
- ความเป็นระเบียบเรียบร้อยของเมือง
- เพียบพร้อมโครงสร้างพื้นฐาน
- สถานที่/สภาพกายภายรับรู้ได้
ถึงอัต
ลักษณ์เมือง
-มีการจัดการขยะ น้ำเสีย มลพิษ เหตุรำคาญ
- จิตสำนึกอนุรักษ์สิ่งแวดล้อม
- มีพื้นที่สีเขียวยั่งยืน
)
 (
มิติที่ ๓ 
: 
เมืองคุณภาพชีวิต
- คนมีสุขภาพอนามัยดีทั้งกายและใจ
- สินค้าและบริการเป็นมิตรต่อสิ่งแวดล้อม
- ส่งเสริมการเรียนรู้ทั้งใน-นอกระบบอย่างเท่าเทียม
- มีสวัสดิการและการคุ้มครองสิทธิ
- เศรษฐกิจพัฒนา  พึ่งพาตนเองได้
)
 (
มิติที่ ๑ 
: 
เมืองปลอดภัย
- เมืองมีระเบียบ คนมีวินัย
- การป้องกันยาเสพติด อบายมุข
- การป้องกันและรับมือกับสาธารณภัยและภัยพิบัติ
- มีความมั่นคงปลอดภัยในชีวิตและทรัพย์สิน
)





 (
เมือง
ธรรมาภิ
บาล
) (
เมืองสะอาด สิ่งแวดล้อมดี
)
 (
มิติที่ ๔
: 
เมือง
ธรรมาภิ
บาล
- กฎหมายเป็นที่ยอมรับและถือปฏิบัติร่วมกันของคนในสังคม
 
(นิติธรรม)
- การยึดถือเชื่อมั่นในความถูกต้องดีงาม
 
(คุณธรรม)
- มีความรู้และจิตบริการสาธารณะ
 
(ความรับผิดชอบ)
- มีการเปิดเผยข้อมูลข่าวสารอย่างตรงไปตรงมาและตรวจสอบได้
 
(โปร่งใส)
- หลักการมีส่วนร่วมและความเข้มแข็งของชุมชน สังคม
 
(มีส่วนร่วม)
- การใช้ทรัพยากรประหยัดและคุ้มค่า (ประสิทธิภาพ ประสิทธิผล)
)
 (
มิติที่ ๕ 
: 
เมืองวัฒนธรรม
- 
มีอัต
ลักษณ์ทางวัฒนธรรมของเมืองโดดเด่นเป็นที่ประทับใจและจดทำ
) (
มิติที่ ๖
: 
คนมีสุข
- เมืองมีชีวิตชีวา
- ครอบครัวมั่นคง
- สังคมมีคุณธรรมและความเอื้ออาทร
)




	




4. รายละเอียดเกณฑ์ชี้วัด  ๖ มิติ 
	มิติที่ ๑ : เมืองปลอดภัย

	ตัวชี้วัด
	ค่าน้ำหนัก
	คำอธิบายความหมายและความสำคัญของตัวชี้วัด

	๑. มีการส่งเสริมวินัยและมารยาทที่ดีแก่คนในเมือง
	
	การที่คนในเมืองประพฤติปฏิบัติอยู่ในระเบียบวินัย  ขนบธรรมเนียมประเพณีที่ดีงามของท้องถิ่น และมีมารยาททางสังคม เช่น การมีวินัยจราจร การหยุดรถให้คนข้ามถนน การส่งเสริมการให้บริการตามคิวก่อนหลัง การเข้าแถวรอรับบริการ มารยาทการใช้และดูแลรักษาของสาธารณะ นับเป็นการสร้างภาพลักษณ์ที่ดีอย่างมากให้แก่เมือง และยังเป็นการสร้างบรรทัดฐานที่ดีในการอยู่ร่วมกันในสังคม

	๒. มีการรณรงค์เพื่อป้องกันยาเสพติดและอบายมุข
	
	การแพร่ระบาดของยาเสพติดและอบายมุข นับเป็นภัยคุกคามสำคัญต่อความมั่นคงส่วนบุคคล และบั่นทอนการพัฒนาคุณภาพชีวิต จึงควรริเริ่มโครงการต่าง ๆ เพื่อป้องกันหรือลดเรื่องเหล่านี้ในรูปแบบต่าง ๆ อาทิ การจัดตั้งอาสาสมัครขบวนการตาสับปะรดเพื่อคอยสอดส่องดูแลและแจ้งเรื่องยาเสพติด การแข่งขันกีฬาเยาวชนต้านยาเสพติด การณรงค์ลดการเล่นหวย หรือออกเทศบัญญัติห้ามเล่นเกมพนันในงานการกุศลหรืองานทางศาสนา เป็นต้น

	๓. มีการเตรียมการในการป้องกันและรับมือกับสาธารณภัย และภัยพิบัติ
	
	ภัยพิบัติที่เกิดขึ้นนั้นส่งผลเสียหายทั้งต่อเศรษฐกิจ สังคม และสิ่งแวดล้อมของเมือง ภัยพิบัติเกิดขึ้นทั้งจากธรรมชาติ เช่น น้ำท่วม พายุ ดินถล่ม และภัยที่มนุษย์ก่อขึ้น เช่น การก่อการร้าย ไฟไหม้ อุบัติเหตุจากการจราจร ซึ่งหากมีการเตรียมการรับมืออย่างรัดกุม ชัดเจนและเหมาะสมแล้ว จะสามารถป้องกันหรือบรรเทาความเสียหาจากหนักเป็นเบา ทั้งนี้ จำเป็นต้องมีการเตรียมการทั้งการป้องกันก่อนเกิด และการรับมือทั้งระหว่างและหลังเกิดเหตุการณ์ภัยพิบัติ เช่น การฝึกอบรมบุคลากร การมีระบบเตือนภัย การจัดหาเครื่องมีที่จำเป็น การซ้อมแผน รวมทั้งจำเป็นต้องมีการยางระบบการปฏิบัติการและบทบาทหน้าที่ความตับผิดชอบของแต่ละหน่วยงานที่เกี่ยวข้องไว้อย่างชัดเจนด้วย

	๔. มีการดำเนินการเพื่อสร้างความปลอดภัยในชีวิตและทรัพย์สิน

	
	ความปลอดภัยในชีวิตและทรัพย์สินของบุคคลนั้น มีความเชื่อมโยงกับระบบสังคมโดยรวม กล่าวคือ ความปลอดภัยเป็นความต้องการลำดับต้นและเป็นหลักสิทธิมนุษย์ชนพื้นฐานที่มนุษย์ทุกคนมีสิทธิ์ได้รับอย่างเท่าเทียมกัน สิทธิของบุคคลจะถูกล่วงละเมิดมิได้ ดังนั้น การอยู่ร่วมกันในสังคมจึงต้องมีกฎเกณฑ์ มีกฎหมายเป็นหลักปฏิบัติและควบคุมสังคมในการอยู่ร่วมกันอย่างปกติสุข ทั้งนี้ ความปลอดภัยในชีวิต หมายรวมถึงทุกส่วนที่มีความเกี่ยวข้องกับชีวิต ทั้งในแง่มุมของ สุขภาพอนามัย การปลอดจากโรคภัยไข้เจ็บ ปลอดภัยจากความรุนแรง การถูกกระทำร้าย ปลอดภัยจากอาชญากรรม ภัยพิบัติ/อุบัติเหตุต่าง ๆ ส่วนความปลอดภัยในทรัพย์สินหมายถึงการมีระบบดูแล รักษาทรัพย์สินไม่ให้ถูกล่วงละเมิดจากกรณีใด ๆ ซึ่งสามารถดำเนินการได้หลายรูปแบบ อาทิเช่น การแนะนำการปฏิบัติตัวส่วนบุคคลเพื่อลดความเสี่ยง การติดตั้งไฟส่องสว่างในจุดอันตรายเช่น สถานที่เปลี่ยว การจัดตั้งจุดตรวจยามค่ำคืนในจุดเสี่ยงหรือสถานที่ท่องเที่ยว การมีระบบสายด่วน (Hotline) ในการแจ้งภัยในเมือง การส่งเสริมอาสาสมัครรักษาความปลอดภัยในชุมชน หรือแม้แต่การติดตั้งระบบกล้องวงจรปิด (CCTV) เป็นต้น


	มิติที่ ๒ : เมืองสะอาด สิ่งแวดล้อมดี

	๕. มีการจัดระเบียบเมืองหรือส่งเสริมความเป็นระเบียบเรียบร้อยของเมือง
	
	ความเป็นระเบียบเรียบร้อยของเมือง นับเป็นปราการด่านแรกที่ทำให้ผู้อยู่อาศัยและผู้มาเยือนเกิดความประทับใจ ดังนั้น การปรับปรุงสภาพทางกายภายและสิ่งปลูกสร้างให้เป็นระเบียบ ดูแล้วงามตา ไม่รกรุงรัง และสอดคล้องกับวิถีการดำรงชีวิต รวมถึงการควบคุมพฤติกรรมของคนเมืองให้เป็นระเบียบ เช่น การจัดระเบียบการขายของบริเวณทางเท้าและป้ายโฆษณา การจัดระเบียบการจอดรถ การจัดระเบียบสายไฟ ฯลฯ จึงเป็นสิ่งจำเป็นที่ทุกเมืองต้องให้ความสำคัญ

	๖. มีการพัฒนาโครงสร้างพื้นฐานให้ครอบคลุมและบำรุงรักษาให้อยู่ในสภาพที่ใช้งานได้
	
	โครงสร้างและบริการพื้นฐาน เป็นปัจจัยแรกที่มีความสำคัญอย่างยิ่งต่อการพัฒนาคุณภาพชีวิตของประชาชนในเมือง เมืองที่มีโครงสร้างพื้นฐานที่ดี เพียงพอ และทั่วถึง เป็นสิ่งที่ส่งผลต่อความพึงพอใจลำดับต้น ๆ ของประชาชนที่อาศัยในเมือง รวมทั้งมีผลต่อการดึงดูดนักลงทุน นักท่องเที่ยวในการเข้ามาสร้างเศรษฐกิจที่ดีให้กับเมือง จึงต้องคำนึงถึงการพัฒนาโครงสร้างพื้นฐาน ได้แก่ ถนน ทางเดินเท้า ระบบไฟแสงสว่างในที่สาธารณะ ระบบระบายน้ำ ฯลฯ ให้ครอบคลุมทั่วถึงทุกพื้นที่ ทุกชุมชน และอยู่ในสภาพที่สามารถใช้งานได้ดี ไม่ปล่อยทิ้งให้ชำรุดทรุดโทรม หรือใช้ประโยชน์อย่างไม่คุ้มค่า

	๗. มีการพัฒนาสถานที่และ/หรือสภาพทางกายภาพของเมืองโดยรวมที่คำนึงถึงอัตลักษณ์และความกลมกลืนกับสิ่งแวดล้อมข้างเคียง
	
	สภาพทางกายภาพทั่วไปในเมือง เป็นสิ่งที่สามารถมองเห็นได้ด้วยตาและเป็นสิ่งแรกที่จะทำให้คนได้รับรู้ถึงอัตลักษณ์ของเมือง ซึ่งคำว่าอัตลักษณ์ ตรงกับคำภาษาอังกฤษว่า identity : ซึ่งราชบัณฑิตยสถาน ได้ให้นิยามว่า หมายถึง ผลรวมของลักษณะเฉพาะของสิ่งใดสิ่งหนึ่ง ซึ่งทำให้สิ่งนั้นเป็นที่รู้จักหรือจำได้ ดังนั้น หากเมืองใดมีการบำรุง ดูแล รักษาสถานที่/พื้นที่ที่มีคุณค่าในเชิงความเชื่อ ศาสนา หรือวัฒนธรรมและสภาพทางกายภาพโดยทั่วไปของเมือง เช่น ถนน สะพาน อาคาร บ้านเรือน หรือมีการตกแต่งเมืองได้อย่างสวยงามและกลมกลืนกับธรรมชาติข้างเคียง โดยคำนึงถึงอัตลักษณ์ของตนแล้ว ทั้งคนในเมืองและผู้มาเยือนจะรู้สึกถึงคุณค่า เกิดความรักและภาคภูมิใจในเมืองของตน

	๘. มีการจัดการขยะชุมชน โดย
    ๘.๑ มีการส่งเสริมการลดการผลิตขยะ
   ๘.๒ มีการส่งเสริมการคัดแยกขยะออกมาใช้ประโยชน์ก่อนนำไปกำจัด
    ๘.๓ มีการกำจัดขยะอย่างถูกหลักสุขาภิบาล
    ๘.๔ มีการคัดแยกของเสียอันตรายจากบ้านเรือนและชุมชน
	
	“มูลฝอย” ตามพระราชบัญญัติ รักษาความสะอาด และความเป็นระเบียบเรียบร้อยของบ้านเมือง พ.ศ.๒๕๓๕ หมายความว่า เศษกระดาษ,เศษผ้า,เศษอาหาร,เศษสินค้า,ถุงพลาสติก ,ภาชนะที่ใส่อาหาร ,เถ้า, มูลสัตว์ หรือซากสัตว์ รวมตลอดถึงสิ่งอื่นใดที่เก็บกวาดจากถนน, ตลาด,ที่เลี้ยงสัตว์ หรือที่อื่น คำว่า “ขยะ” หรือ “ขยะมูลฝอย” เป็นคำที่มีความหมายเหมือนกัน คำว่า “มูลฝอย” (Solid Wastes)  มีความหมายครอบคลุมกว้างขวาง ซึ่งอาจหมายถึงและรวมถึงของเสียหรือวัสดุเหลือใช้ที่เกิดจากกิจกรรมของมนุษย์ หรือกระบวนการผลิตทางเกษตรกรรมและอุตสาหกรรม เช่น มูลฝอยในชุมชน (Municipal Solid Wastes) มูลฝอยหรือของเสียจากโรงงานอุตสาหกรรม (Industrial wastes) ,มูลฝอยติดเชื้อ (Infectious Wastes) จากโรงพยาบาลหรือสถานพยาบาล เป็นต้น  เทศบาลมีหน้าที่ความรับผิดชอบโดยตรงต่อการจัดการขยะ ซึ่งแต่ละเทศบาลควรคำนึงถึงการจัดการขยะแบบครบวงจร ซึ่งนอกจากจะเป็นการส่งเสริมการใช้ทรัพยากรอย่างคุ้มค่าแล้ว ยังเป็นการลดภาระการเก็บขนขยะ และยืดอายุหลุมฝังกลบออกไปให้นานขึ้นได้อีกด้วย

	ประกอบด้วย ๔ ขั้นตอน ดังต่อไปนี้
1. การรณรงค์ให้ประชาชนลดการผลิตขยะ โดยการปฏิเสธ (Reject) และลดการใช้ (Reduce) ซึ่งเป็นความพยายามที่จะให้ประชาชนคิดก่อนที่จะบริโภค โดยเลือกการบริโภคสินค้าหรือบริการที่ก่อให้เกิดขยะน้อยที่สุด อาทิ การนำปิ่นโตไปซื้ออาหารสำเร็จรูปเพื่อลดขยะจากถุงพลาสติก การปฏิเสธไม่รับถุงพลาสติกใส่ของ การเลือกซื้อผลิตภัณฑ์ที่มีบรรจุภัณฑ์ที่ย่อยสลายง่ายและเหลือเป็นขยะน้อยที่สุด เป็นต้น
2. ส่งเสริมการคัดแยกขยะออกมาใช้ประโยชน์ก่อนนำไปกำจัด เช่น โครงการธนาคารขยะรีไซเคิลสร้างรายได้ โครงการกล่องวิเศษ การทำปุ๋ยหมักจากเศษขยะอินทรีย์ ฯลฯ
3. มีความพยายามในการกำจัดขยะมูลฝอยอย่างถูกหลักสุขาภิบาล
ของเสียอันตราย หมายถึง สารหรือวัตถุที่ไม่ใช้หรือใช้ไม่ได้ที่มีส่วนประกอบหรือเจือปนด้วยสารไวไฟ สารกัดกร่อน สารพิษ สารที่สามารถชะล้างได้ สารกัมมันตรังสี และ/หรือสิ่งที่ทำให้เกิดโรค ซึ่งเกิดจากกิจกรรมต่าง ๆ เช่น อุตสาหกรรม ชุมชน เกษตรกรรม (การให้คำนิยามของสำนักงานคณะกรรมการสิ่งแวดล้อมแห่งชาติ พ.ศ.๒๕๓๕ อ้างอิงมาจากนิยามของสหรัฐอเมริกา) ตัวอย่างของเสียอันตรายจากบ้านเรือน ได้แก่ ถ่านไฟฉายหมดอายุ กระป๋องสารปราบศัตรูพืช ยาหมดอายุ  หลอดไฟหมดอายุหรือชำรุดแล้ว แบตเตอรี่หมดอายุ โทรทัศน์ วิทยุ น้ำมันเครื่องเก่า น้ำยาล้างอัดรูป ส่วนของเสียอันตรายจากชุมชนที่จำเป็นต้องมีการจัดการเฉพาะตาม พ.ร.บ.สาธารณสุข ปี พ.ศ.๒๕๓๕ ได้แก่ ของเสียติดเชื้อจากสถานพยาบาล เนื่องจากเป็นของเสียที่เป็นแหล่งแพร่เชื้อโรคชนิดต่าง ๆ สู่มนุษย์ ได้อย่างมาก ตัวอย่างได้แก่ เข็มกระบอกฉีดยา สำลี พลาสเตอร์ เป็นต้น

	๙. มีการจัดการน้ำเสีย โดย
    ๙.๑ มีการส่งเสริมการประหยัดน้ำใช้เพื่อลดปริมาณน้ำเสีย
    ๙.๒ มีการส่งเสริมการบำบัดน้ำเสียขั้นต้นจากครัวเรือน
    ๙.๓ มีการบำบัดน้ำเสียรวมจากชุมชน
    ๙.๔ มีการนำน้ำที่ผ่านการบำบัดแล้วหมุนเวียนกลับมาใช้ใหม่
	
	น้ำเสียตาม พ.ร.บ. ส่งเสริมและรักษาสิ่งแวดล้อมแห่งชาติ พ.ศ.๒๕๓๕ หมายถึง ของเสียที่อยู่ในสภาพที่เป็นของเหลว รวมทั้งมวลสารที่ปะปนหรือปนเปื้อนอยู่ในของเหลวนั้น ซึ่งน้ำเสียจากชุมชน หมายถึง น้ำที่เกิดขึ้นจากการใช้ประโยชน์ในกิจกรรมต่าง ๆ และระบายน้ำทิ้งลงสู่ท่อระบายน้ำ แหล่งรองรับน้ำเสีย หรือแหล่งน้ำธรรมชาติ โดยไม่ได้ผ่านการบำบัด แต่ละเทศบาลมีศักยภาพในการบำบัดน้ำเสียแตกต่างกัน โดยการจัดการน้ำเสียอย่างครบวงจร ประกอบด้วย ๔ ขั้นตอน ดังนี้
1. การรณรงค์ให้ประชาชนทุกกลุ่มใช้น้ำอย่างประหยัดและเห็นคุณค่า เพราะยิ่งเมืองมีการใช้น้ำในปริมาณมาก ปริมาณน้ำเสียที่เกิดขึ้นก็มากขึ้นตามไปด้วย
2. การส่งเสริมการบำบัดน้ำเสียขั้นต้นจากครัวเรือน ซึ่งเป็นการช่วยลดความสกปรกของน้ำเสียได้ในระดับหนึ่งเนื่องจากเป็นการลดภาระในการบำบัดน้ำเสียรวม ซึ่งปัจจุบันมีหลายเทศบาลส่งเสริมการใช้ถังดักไขมันในครัวเรือนและร้านอาหารอย่างจริงจัง

	3. การบำบัดน้ำเสียรวมจากชุมชน ซึ่งบางเทศบาลอาจมีการสร้างระบบบำบัดน้ำเสียที่มีการใช้เทคโนโลยีต่าง ๆ และเริ่มมีการจัดเก็บค่าบำบัดน้ำเสียตามหลักการผู้ก่อมลพิษต้องเป็นผู้จ่าย (Polluters Pay Principle) แต่บางเทศบาลสามารถประยุกต์การบำบัดน้ำเสียรวมจากชุมชนโดยวิธีใช้ธรรมชาติมาช่วยบำบัด เช่น บึงประดิษฐ์ มาดำเนินการระหว่างที่ยังไม่มีระบบบำบัดน้ำเสียรวม
4. การหมุนเวียนน้ำที่ผ่านการบำบัดแล้วกลับมาใช้ใหม่ เพื่อเป็นการลดการสูญเปล่าของทรัพยากรน้ำ บางเทศบาลมีการนำน้ำที่ผ่านการบำบัดมาใช้ในกิจกรรมต่าง ๆ เช่น การนำไปรดน้ำต้นไม้ ใช้เป็นน้ำสำรองเพื่อการเกษตร การหมุนเวียนมาใช้โถชักโครกในห้องน้ำ เป็นต้น

	๑๐. มีการป้องกันและควบคุมมลพิษโดยการประยุกต์ใช้ภูมิปัญญาหรือเทคโนโลยีที่เหมาะสม
	
	มลพิษ ตาม พรบ. ส่งเสริมและรักษาคุณภาพสิ่งแวดล้อมแห่งชาติ พ.ศ.๒๕๓๕ หมายถึง ของเสีย วัตถุอันตราย และมลสารอื่น ๆ รวมทั้งกากตะกอนหรือสิ่งตกค้างจากสิ่งเหล่านั้น ที่ถูกปล่อยทิ้งจากแหล่งกำเนิดมลพิษ หรือที่มีอยู่ในสิ่งแวดล้อมตามธรรมชาติ ซึ่งก่อให้เกิดหรืออาจก่อให้เกิดผลกระทบต่อคุณภาพสิ่งแวดล้อม หรือภาวะที่เป็นพิษภัยอันตรายต่อสุขภาพอนามัยของประชาชนได้ และให้หมายความรวมถึง รังสี ความร้อน แสง เสียง กลิ่น ความสั่นสะเทือน  หรือเหตุรำคาญอื่น ๆ ที่เกิดหรือถูกปล่อยออกจากแหล่งกำเนิดมลพิษด้วย การป้องกันและควบคุมมลพิษในระดับท้องถิ่นนั้น ไม่จำเป็นต้องใช้เทคโนโลยีระดับสูงมาใช้ เพราะนอกจากจะต้องใช้งบประมาณในการซื้อเทคโนโลยีเหล่านี้แล้ว ยังไม่คุ้มค่าในการลงทุน ปัจจุบันมีบางเทศบาลพยายามประยุกต์ใช้ภูมิปัญญาท้องถิ่น หรือ เทคโนโลยีอย่างง่ายมาใช้ในการป้องกัน ควบคุม และจัดการมลพิษประเภทต่าง ๆ อาทิ การใช้โพงพางดักขยะในแม่น้ำ การใช้ดอกธูปฤาษีมากำจัดคราบน้ำมันบนผิวน้ำ เป็นต้น

	๑๑. มีการสร้างความรู้ความเข้าใจและจิตสำนึกในการอนุรักษ์สิ่งแวดล้อม
	
	สิ่งแวดล้อม (Environment) ตาม พรบ. ส่งเสริมและรักษาคุณภาพสิ่งแวดล้อมแห่งชาติ พ.ศ.๒๕๓๕ หมายความว่า สิ่งต่าง ๆ ที่มีลักษณะทางกายภาพและชีวภาพที่อยู่รอบตัวมนุษย์ ซึ่งเกิดขึ้นโดยธรรมชาติและสิ่งที่มนุษย์ได้ทำขึ้น การสร้างความรู้ ความเข้าใจในเรื่องนี้แก่คนในเมืองเป็นพื้นฐานนำไปสู่การเกิดความตระหนักและจิตสำนึกในการร่วมอนุรักษ์ โดยการสร้างความรู้ ความเข้าใจสามารถทำได้หลายรูปแบบ อาทิ การจัดฝึกอบรม การทำสื่อ การจัดค่าย การศึกษาดูงาน เป็นต้น

	๑๒. มีการดูแลรักษาและพัฒนาพื้นที่สีเขียวยั่งยืนให้เพิ่มขึ้น
	
	ในแผนปฏิบัติการเชิงนโยบายด้านการจัดการพื้นที่สีเขียวชุมชนเมืองอย่างยั่งยืน ที่จัดทำโดย สผ. ได้ให้ความหมายของ “พื้นที่สีเขียวยั่งยืน” ไว้ว่า หมายถึง พื้นที่สีเขียวที่มีไม้ยืนต้นขนาดใหญ่ (คือต้นไม้ที่มีอายุหลายปี เมื่อโตเต็มที่จะมีทรงพุ่มไม่น้อยกว่า ๕ ตารางเมตร มีความสูงไม่น้อยกว่า ๕ เมตร และมีเส้นรอบวงโคนต้นไม่น้อยกว่า ๕๐ เซนติเมตร ) เป็นองค์ประกอบหลักและได้รับการดูแลบำรุงรักษาให้คงอยู่อย่างยั่งยืน ส่วนพื้นที่สีเขียว ได้แก่
(1) พื้นที่สีเขียวสาธารณะประโยชน์ที่ประชาชนสามารถเข้าถึง/ใช้บริการได้ อาทิ สวนสาธารณะ สวนหย่อม สวนพฤกษศาสตร์ พื้นที่สีเขียวอรรถประโยชน์ เช่น พื้นที่ฝังกลบขยะ พื้นที่บำบัดน้ำเสีย เขตท่าอากาศยาน พื้นที่ที่กันไว้เพื่อควบคุมน้ำท่วม พื้นที่ที่เป็นริ้วยาวตามแนวสาธารณูปการต่าง ๆ อาทิ  พื้นที่สีเขียวในศาสนสถาน แหล่งโบราณสถาน สถานศึกษา สถานที่ราชการ พื้นที่เขตทหาร พื้นที่ในชุมชน เป็นต้น
(2) พื้นที่สีเขียวในบริเวณที่ดินส่วนบุคคลและสถานที่ต่าง ๆ ของเอกชน


	๑๓. มีการดำเนินการเพื่อดูแลควบคุมเหตุรำคาญในสถานประกอบการ
	
	สถานประกอบกิจการที่เป็นอันตรายต่อสุขภาพ คือ สถานที่ใช้ในการประกอบกิจการตามประกาศกระทรวงสาธารณสุข ที่ ๕/๒๕๓๘ เรื่อง กิจการที่เป็นอันตรายต่อสุขภาพออกตามความใน พ.ร.บ. การสาธารณสุข พ.ศ.๒๕๓๕ และเหตุรำคาญ คือ เหตุรำคาญตามมาตรา ๒๐ แห่ง พ.ร.บ.การสาธารณสุข พ.ศ.๒๕๓๐ ซึ่งสถานประกอบกิจการเหล่านี้เป็นแหล่งรวมของคนจำนวนมาก ซึ่งย่อมเกิดการสะสมของเชื้อโรคและสิ่งสกปรกต่าง ๆ รวมทั้งเป็นแหล่งก่อเหตุรำคาญแก่ชุมชน ดังนั้น ควรมีการกำหนดมาตรการติดตามตรวจสอบสถานประกอบการต่าง ๆ ในพื้นที่อย่างต่อเนื่อง โดยควบคุมให้เป็นไปตามมาตรฐานและข้อกฎหมาย นอกจากมาตรการดังกล่าวแล้ว เทศบาลสามารถส่งเสริมสถานประกอบการที่ดำเนินการได้มาตรฐาน ด้วยการประชาสัมพันธ์ออกสู่สาธารณะเพื่อจูงใจให้ทำดีต่อไปและเพื่อเป็นตัวอย่างที่ดีแก่สถานประกอบกิจการอื่น ๆ ด้วย

	๑๔. มีการส่งเสริมความมั่นคงด้านที่อยู่อาศัย (การแก้ปัญหามลทัศน์ สลัม ชุมชนแออัด เสื่อมโทรม)
	
	ที่อยู่อาศัยและสิ่งแวดล้อมเป็นปัจจัยอย่างหนึ่งที่บ่งบอกถึงคุณภาพชีวิต เนื่องจากที่อยู่อาศัยเป็นหนึ่งในปัจจัยพื้นฐานสี่ประการสำคัญ ที่พักอาศัย การขนส่งมวลชน แหล่งสาธารณูปโภค ควรมีอยู่บริเวณใกล้กันเพื่อสามารถตอบสนองความต้องการและการอำนวยความสะดวก ให้ชีวิตมีความสุขมากขึ้น ทั้งนี้ ความมั่นคงด้านที่อยู่อาศัย หมายถึง การมีสิทธิครอบครองที่อยู่อาศัยที่มีสภาพมั่นคง มีสาธารณูปโภคพื้นฐานที่พอเพียง อยู่ภายใต้สิ่งแวดล้อมที่ดี และมีทางเข้า-ออกที่สะดวก ทั้งนี้  การสนับสนุนช่วยเหลือเรื่องที่อยู่อาศัยที่มั่นคงนั้น เมืองควรมุ่งเน้นไปที่ผู้มีรายได้น้อย ผู้ประสบภัยพิบัติ และผู้ด้อยโอกาสก่อนเป็นอันดับต้น

	๑๕. มีการควบคุมการใช้ประโยชน์ที่ดินให้เป็นไปตามผังเมือง
	
	ปัญหาเหตุรำคาญ มลพิษ และผลกระทบรุนแรงจากภัยพิบัติ ส่วนใหญ่เกิดจากการอนุญาตให้มีการดำเนินกิจกรรมใช้ประโยชน์ที่ดินผิดประเภทจากที่ผังเมืองกำหนดไว้ ดังนั้น การมีผังเมือง จึงไม่ได้สำคัญมากไปกว่าการบังคับใช้อย่างจริงจัง เทศบาลจึงสามารถที่จะดำเนินมาตรการใด ๆ เช่น มาตรการทางกฎหมาย มาตรการทางสังคม ในการบังคับใช้ผังเมือง เพื่อควบคุมการก่อสร้างหรือใช้ประโยชน์ที่ดินให้เป็นไปตามผังเมืองที่จัดทำขึ้น โดยอาจยกกรณีตัวอย่างของการปฏิบัติจริง เช่น กระบวนการและมาตรการตรวจสอบอาคารใหม่ที่ได้รับอนุญาตในปีนั้น ว่ามีการใช้ประโยชน์ถูกต้องตามผังเมืองรวม








	 มิติที่ ๓ : เมืองคุณภาพชีวิต 

	ตัวชี้วัด
	ค่าน้ำหนัก
	คำอธิบายตัวชี้วัด

	๑๖. มีการส่งเสริมการดูแลสุขภาพกายและจิตใจให้แข็งแรง (เชิงรุก)

	
	ความมั่นคงด้านสุขภาพอนามัย หมายถึง การมีสถานภาพด้านสุขอนามัย (Health Status) ที่ดี ได้รับการคุ้มครองจากหลักประกันด้านสุขภาพที่พอเพียง สามารถเข้าถึงได้โดยมีข้อจำกัดน้อย และปราศจากพฤติกรรมเสี่ยงต่อการเจ็บป่วยด้านร่างการและจิตใจ ดังนั้น สุขภาพอนามัยที่ดีต้องกมาควบคู่กับการมีสุขภาพจิตหรือสุขภาพใจที่ดีด้วย เพราะทั้งสองประการเป็นสิ่งที่เกื้อหนุนซึ่งกันและกัน ทั้งนี้ เทศบาลควรมีการส่งเสริมความมั่นคงด้านสุขภาพของคนทุกเพศทุกวัยทั้งในเชิงรุกและเชิงรับ ดังนี้
1. เชิงรุก  ได้แก่ การส่งเสริมให้ประชาชนทำร่างกายให้สมบูรณ์แข็งแรง อาทิ การแนะนำให้ความรู้ในการปฏิบัติกิจวัตรประจำวัน และการเปลี่ยนแปลงพฤติกรรมเสี่ยงเพื่อการมีสุขภาพที่ดีกว่า การส่งเสริมการออกกำลังกาย การส่งเสริมการฝึกสมาธิ เป็นต้น
2. เชิงรับ ได้แก่ การป้องกันและฟื้นฟูสุขภาพร่างกาย อาทิ การรณรงค์ป้องกันและควบคุมโรคติดต่อและสัตว์นำโรคทุกชนิด การคุ้มครอบดูแลความปลอดภัยในการบริโภค โดยเฉพาะน้ำและอาหาร การรู้จักสัญญาณบ่งบอกถึงความอ่อนแอของร่างกาย รวมทั้งการส่งเสริมการรักษาเบื้องต้น เพื่อบรรเทาอาการไม่ให้เกิดเรื้อรังหรือทวีความรุนแรงมากขึ้น

	๑๗. มีการป้องกัน คุ้มครอง และฟื้นฟูสุขภาพอนามัย (เชิงรับ)
	
	

	๑๘. มีการส่งเสริมการบริโภคสินค้าและบริการที่เป็นมิตรต่อสิ่งแวดล้อม
	
	การบริโภคสินค้าและบริการที่เป็นมิตรต่อสิ่งแวดล้อม เป็นการช่วยลดมลพิษได้ทางหนึ่ง เนื่องจากสินค้าและบริการเหล่านั้นได้รับการตรวจสอบขั้นตอนการผลิต จนถึงการกำจัดของเสียแล้วว่ามีกระบวนการผลิตที่สะอาด และก่อมลพิษน้อยกว่า ทั้งนี้ เทศบาลสามารถส่งเสริมได้โดยการมีนโยบายการจัดซื้อจัดจ้างสินค้าและบริการที่เป็นมิตรกับสิ่งแวดล้อม หรือการส่งเสริมให้ประชาชนรู้จักกับสินค้าดังกล่าว เพื่อเป็นทางเลือกในการบริโภค เช่น เครื่องใช้ไฟฟ้าเบอร์ ๕ ผลิตภัณฑ์ที่ได้รับตราฉลากเขียว การเลือกใช้บริการของโรงแรมที่ได้สัญลักษณ์ใบไม้เขียว (Green Leaf) และการส่งเสริมให้ร้านค้า/ร้านอาหาร/ประชาชนใช้บรรจุภัณฑ์หรือวัสดุที่ย่อยสลายตามธรรมชาติในเทศกาลต่าง ๆ เช่น ส่งเสริมกระทงที่ทำจากวัสดุธรรมชาติในประเพณีลอยกระทง เป็นต้น

	๑๙. มีการส่งเสริมการศึกษาในระบบโรงเรียน
	
	การศึกษา เป็นเครื่องมือในการพัฒนาคนให้มีคุณภาพ โดยคนรุ่นต่อไปที่มีความรู้และคุณธรรม จะเป็นผู้สืบสานการพัฒนาบ้านเมืองให้ไปสู่ความน่าอยู่อย่างยั่งยืนได้อย่างต่อเนื่อง ดังนั้น โรงเรียน จึงถือเป็นสถานที่แห่งที่สองรองจากครอบครัว ที่จะหล่อหลอมเยาวชนให้มีคุณภาพออกสู่สังคมเมืองได้ ทั้งนี้ เทศบาลที่มีโรงเรียนในสังกัดจะสามารถส่งเสริมการจัดการศึกษาอย่างมีคุณภาพตามมาตรฐานของกระทรวงศึกษาธิการได้ อาทิ การส่งเสริมพัฒนาหลักสูตร ครูและบุคลากรทางการศึกษา กระบวนการจัดการเรียนรู้ และการบริหาร ส่วนเทศบาลที่ไม่มีโรงเรียนในสังกัด ก็สามารถส่งเสริมสนับสนุนแก่โรงเรียนในเขตพื้นที่ให้สามารถจัดการเรียนรู้อย่างมีคุณภาพตามที่กล่าวข้างต้นได้เช่นกัน


	๒๐. มีการส่งเสริมการศึกษาเรียนรู้นอกระบบโรงเรียนหรือตามอัธยาศัย
	
	ในมาตรา ๑๕ ของพระราชบัญญัติการศึกษาแห่งชาติ ฉบับพุทธศักราช ๒๕๔๒ นิยามว่า การศึกษาตามอัธยาศัย เป็นการศึกษาที่ให้ผู้เรียนได้เรียนรู้ด้วยตนเอง ตามความสนใจ ศักยภาพ ความพร้อมและโอกาส โดยศึกษาจากบุคคล ประสบการณ์ สังคม สภาพแวดล้อม สื่อ หรือแหล่งความรู้อื่น ๆ (พระราชบัญญัติการศึกษาแห่งชาติพุทธศักราช ๒๕๔๒) ทั้งนี้ เทศบาลสามารถจัดโปรแกรมการส่งเสริมการเรียนรู้นอกระบบโรงเรียนหรือตามอัธยาศัยได้หลายรูปแบบ อาทิ ๑. จัดตั้งศูนย์การเรียนรู้ตามอัธยาศัย (Informal Leaning Center) เช่น พิพิธภัณฑ์ ศูนย์วิทยาศาสตร์ ท้องฟ้าจำลอง สวนสัตว์ ฯลฯ ๒. เรียนรู้จากพื้นที่ธรรมชาติและประวัติศาสตร์ เช่น ป่าดั้งเดิม สวนพฤกษศาสตร์ โบราณสถาน ฯลฯ ๓. เรียนรู้จากสื่อผสม เช่น วิทยุ โทรทัศน์ ภาพยนตร์และวีดีโอ CD DVD เครื่องเล่นทางการศึกษา อินเตอร์เน็ต และสื่อสิ่งพิมพ์ต่าง ๆ ๔. การเรียนรู้จากห้องสมุด และ ๕. การเรียนรู้จากการรวมกลุ่ม เช่น กลุ่มเยาวชน กลุ่มภูมิปัญญาชาวบ้าน เป็นต้น

	๒๑. มีการกระตุ้นเศรษฐกิจในภาพรวมของเมือง
	
	เศรษฐกิจของเมืองในภาพรวม เป็นปัจจัยผลักดันให้เกิดการลงทุนและขับเคลื่อนการพัฒนาในด้านต่าง ๆ เมืองที่มีเศรษฐกิจหมุนเวียนดี ย่อมส่งผลต่อรายได้ของเทศบาลด้วย ดังนั้น ภารกิจหนึ่งที่เทศบาลควรคำนึงถึง คือ ทำอย่างไรที่จะสร้างบรรยากาศในการลงทุนและดึงเงินจากภายนอกเข้าสู่ระบบเมือง อาทิ การจัดงานหรือเทศกาล การพัฒนาการท่องเที่ยวในเมือง เป็นต้น

	๒๒. มีการส่งเสริมความมั่นคงด้านการมีรายได้และการมีงานทำ
	
	ความมั่นคงด้านการมีรายได้และการมีงานทำ หมายถึง การได้ทำงานเต็มเวลาที่มั่นคงและพึงพอใจ มีรายได้และเงินออมที่พอเพียงแก่การดำรงชีพโดยไม่มีหนี้สินที่ไม่มีคุณค่า ทั้งการมีงานทำและการมีรายได้ จะนำมาซึ่งปัจจัยพื้นฐานที่สำคัญในชีวิต เป็นปัจจัยทางเศรษฐกิจที่สะท้อนให้เห็นสถานภาพและความเป็นอยู่ วิธีการดำเนินชีวิต และในแง่มุมหนึ่งสามารถบ่งบอกได้ถึงคุณภาพชีวิตของบุคคล การที่เมืองมีคนว่างงานหรือครัวเรือนที่มีรายได้ไม่เพียงพอต่อการเลี้ยงชีพเป็นสัดส่วนที่มาก ย่อมไม่สงผลดีทั้งในเชิงเศรษฐกิจและสังคม ตรงข้ามกับการที่คนในเมืองสามารถพึ่งพาตนเองได้ทางเศรษฐกิจแล้ว จะสามารถลดภาระการช่วยเหลือจากภาครัฐลง และนำงบประมาณไปพัฒนาด้านอื่น ๆ ได้อย่างเต็มที่ ทั้งนี้ เทศบาลสามารถสร้างช่องทางในการสร้างรายได้ เช่น การอบรมให้ความรู้ด้านอาชีพต่าง ๆ ที่เหมาะสมกับศักยภาพและทรัพยากรในท้องถิ่น การแสวงหาตำแหน่งงานมาประชาสัมพันธ์ ฯลฯ การส่งเสริมการลดรายจ่ายระดับบุคลและครัวเรือน ไม่ก่อหนี้จนเกินความสามารถ อาทิ การทำบัญชีครัวเรือน การส่งเสริมการออม การประกวดครัวเรือนพอเพียงที่มีวิถีชีวิตการกินอยู่ที่เหมาะสม การส่งเสริมการทำสวนครัวในบ้านและชุมชนเพื่อลดค่าใช้จ่ายในการซื้อผัก เป็นต้น รวมทั้งการส่งเสริมการเข้าถึงแหล่งทุนและการตลาดแก่กลุ่มผู้ประกอบการรายย่อยและกลุ่มต่าง ๆ ของชุมชน อาทิ การประสานกับธนาคารออมสิน หรือธนาคารเพื่อผู้ประกอบการรายย่อย การจัดสถานที่/กิจกรรมเพื่อให้เกิดการซื้อขายแลกเปลี่ยนสินค้ากันเองภายในเมือง เป็นต้น





	๒๓. มีการส่งเสริมสนับสนุนการจัดสวัสดิการชุมชน
	
	สวัสดิการชุมชน คือ การสร้างหลักประกันเพื่อความมั่นคงของคนในชุมชน ซึ่งหมายรวมถึงทุกอย่างที่จะทำให้คนในชุมชนมีความเป็นอยู่ที่ดีขึ้น ทั้งในรูปของสิ่งของ เงินทุน น้ำใจ การช่วยเหลือเกื้อกูล เป็นเรื่องเกี่ยวกับวิถีชีวิตตั้งแต่เกิด แก่ เจ็บ ตาย หรือกล่าวโดยย่อ “สวัสดิการชุมชน คือ การสร้างหลักประกันในการดำเนินชีวิต ของภาคประชาชน” เป็นกิจกรรมอย่างหนึ่งที่ชุมชนจัดขึ้น เพื่อสร้างหลักประกันความมั่นคงให้คนในชุมชนมีความเป็นอยู่และคุณภาพชีวิตที่ดี สามารถพึ่งตนเองได้ โดยมีหัวใจอยู่ที่การพึ่งตนเองและการช่วยเหลือเกื้อกูลกัน “ให้อย่างมีคุณค่า รับอย่างมีศักดิ์ศรี” การจัดสวัสดิการตั้งอยู่บนพื้นฐานของการเคารพและอยู่ร่วมกันกับธรรมชาติ อย่างเห็นคุณค่า อยู่บนพื้นฐานของศาสนา ภูมิปัญญา วัฒนธรรมท้องถิ่นและการมีส่วนร่วมทุกระดับ

	องค์ประกอบที่ ๔ : เมืองธรรมาภิบาล 

	ตัวชี้วัด
	ค่าน้ำหนัก
	คำอธิบายตัวชี้วัด

	
	
	

	๒๔. มีการใช้มาตรการทางกฎหมายเป็นเครื่องมือในการจัดการหรือแก้ไขปัญหาเมืองอย่างจริงจัง
	
	หลักนิติธรรม คือ การตรากฎหมาย กฎ ระเบียบ ข้อบังคับและกติกาต่าง ๆ ให้ทันสมัย และเป็นธรรม ตลอดจนเป็นที่ยอมรับของสังคมและสมาชิก โดยมีการยินยอมพร้อมใจและถือปฏิบัติร่วมกันอย่างเสมอภาคและเป็นธรรม กล่าวโดยสรุป คือ สถาปนาการปกครองภายใต้กฎหมาย มิใช่กระทำกันตามอำเภอใจหรืออำนาจของบุคคล ทั้งนี้ การดำเนินการตามหลักนิติธรรม จึงพิจารณาจากการที่เทศบาลออกเทศบัญญัติและการบังคับใช้อย่างจริงจัง เพื่อดำเนินการแก้ไข หรือป้องกันปัญหาต่าง ๆ 

	๒๕. มีการส่งเสริมคุณธรรม จริยธรรมแก่คนในองค์กรและสังคม
	
	หลักคุณธรรม จริยธรรม คือ การยึดถือและเชื่อมั่นในความถูกต้องดีงาม โดยการรณรงค์เพื่อสร้างค่านิยมที่ดีงามให้ผู้ปฏิบัติงานในองค์กรหรือสมาชิกของสังคมถือปฏิบัติ ได้แก่ ความซื่อสัตย์สุจริต ความเสียสละ ความอดทนขยันหมั่นเพียร ความมีระเบียบวินัย เป็นต้น 

	๒๖. มีการส่งเสริมการมีส่วนร่วมและความเข้มแข็งของชุมชน และสังคม
	
	หลักความมีส่วนร่วม คือ การทำให้เป็นสังคมที่ประชาชนมีส่วนร่วมรับรู้ และร่วมเสนอความเห็นในการตัดสินใจสำคัญ ๆ ของสังคม โดยเปิดโอกาสให้ประชาชนมีช่องทางในการเข้ามามีส่วนร่วม ได้แก่ การแจ้งความเห็น การไต่สวนสาธารณะ การประชาพิจารณ์ การแสดงประชามติ หรืออื่น ๆ การขจัดการผูกขาดทั้งโดยภาครัฐหรือโดยภาคธุรกิจเอกชน ซึ่งจะช่วยให้เกิดความสามัคคีและความร่วมมือกันระหว่างภาครัฐ ภาคธุรกิจเอกชนและประชาชน จึงควรส่งเสริมให้เกิดการมีส่วนร่วมอย่างครบกระบวนการ คือ การร่วมคิด ร่วมวางแผน ร่วมดำเนินการ ร่วมติดตามประเมินผล และร่วมรับผิดชอบ เช่น การจัดช่องทางรับฟังความคิดเห็น การร่วมจัดทำแผนงาน/โครงการผ่านเวทีการร่วมดำเนินงานในโครงการที่เป็นการเสนอของแต่ละภาคี การมีโอกาสในการร่วมติดตามประเมินผลความสำเร็จของโครงการภายใต้ขอบเขตที่กฎหมายเอื้อและกำหนด นอกจากนี้ เทศบาลยังควรมีส่วนร่วมกับองค์กรปกครองส่วนท้องถิ่นที่อยู่ใกล้เคียง หรือหน่วยงานอื่น ๆ ทั้งภาครัฐ เอกชน และประชาชนในการพัฒนาด้วย เช่น การรักษาแม่น้ำ การจัดการขยะ เป็นต้น


	๒๗. มีการพัฒนาช่องทางที่หลากหลายในการเผยแพร่ข้อมูลข่าวสารแก่ประชาชน รับเรื่องร้องเรียน ติดตามประเมินประสิทธิภาพ-ประสิทธิผล และผลกระทบอันเกิดจากโครงการที่ดำเนินการไปแล้ว
	
	หลักความรับผิดชอบ  คือ ผู้บริหาร ตลอดจนข้าราชการทั้งฝ่ายการเมืองและข้าราชการประจำ ต้องตั้งใจปฏิบัติภารกิจตามหน้าที่อย่างดียิ่ง โดยมุ่งให้บริการแก่ผู้มารับบริการ เพื่ออำนวยความสะดวกต่าง ๆ มีความรับผิดชอบต่อความบกพร่องในหน้าที่การงานที่ตนรับผิดชอบอยู่และพร้อมที่จะปรับปรุงแก้ไขได้ทันท่วงที เพื่อบ่งชี้ถึงความรับผิดชอบต่อสิ่งที่ได้กระทำและสร้างความพึงพอใจสูงสุดแก่ประชาชน
หลักความโปร่งใส ตรวจสอบได้ คือ การทำให้เป็นสังคมที่เปิดเผยข้อมูลข่าวสารอย่างตรงไปตรงมา และสามารถตรวจสอบความถูกต้องได้ ตลอดจนมีระบบประเมินผลที่มีประสิทธิภาพ ซึ่งจะเป็นการสร้างความไว้วางใจซึ่งกันและกันและช่วยให้การทำงานของภาครัฐและภาคเอกชนปลอดจากการทุจริตคอรัปชั่น
หลักความประหยัดและคุ้มค่า คือ ต้องตระหนักว่ามีทรัพยากรค่อนข้างจำกัด ดังนั้นในการบริหารจัดการจึงต้องมีประสิทธิภาพและเกิดประสิทธิผลโดยจำเป็นต้องตั้งจุดมุ่งหมายไปที่ผู้รับบริการหรือประชาชนโดยส่วนรวม

	มิติที่ ๕ : เมืองวัฒนธรรม 

	ตัวชี้วัด
	ค่าน้ำหนัก
	คำอธิบายตัวชี้วัด

	๒๘. มีการอนุรักษ์ ฟื้นฟู และสืบสานขนบธรรมเนียมประเพณี วัฒนธรรม วิถีชีวิต และภูมิปัญญาท้องถิ่น
	
	ขนบธรรมเนียม  ประเพณี วัฒนธรรมและภูมิปัญญา นับเป็นสิ่งแวดล้อมเชิงวัฒนธรรมที่มนุษย์สร้างขึ้น และเป็นสิ่งที่แสดงอัตลักษณ์ของคนและเมืองนั้น ๆ ได้อย่างชัดเจน แต่ละสังคมย่อมมีอัตลักษณ์ทางวัฒนธรรมของตนเอง แต่โลกาภิวัฒน์ทำให้อัตลักษณ์ของเมืองและสังคมเปลี่ยนไป จนบางครั้งได้ถูกกลืนหายไปกับการพัฒนาที่ไม่สมดุล ดังนั้น การดำเนินการเพื่อให้ประชาชน และเยาวชนตระหนักถึงความโดดเด่นที่ไม่เหมือนใคร อาทิ ภาษา การแต่งกาย วิถีชีวิต ภูมิปัญญาท้องถิ่น ฯลฯ จะช่วยสร้างความภาคภูมิใจและความรักเมืองให้แก่ประชาชน ซึ่งความรักและภาคภูมิใจนี้เอง ทำให้ประชาชนอยากร่วมอนุรักษ์และพัฒนาบ้านเมืองให้มีความโดดเด่นเป็นที่จดทำของผู้มาเยือน

	มิติที่ ๖ : เมืองคนมีสุข 

	ตัวชี้วัด
	ค่าน้ำหนัก
	คำอธิบายตัวชี้วัด

	๒๙. มีการส่งเสริมให้เกิดสังคมแห่งคุณธรรมและความเอื้ออาทร
	
	เมืองที่คนมีคุณธรรมย่อมนำมาซึ่งสังคมที่น่าอยู่ เต็มไปด้วยความเอื้ออาทร มีน้ำใจต่อกัน และรู้จักการให้อภัย เมืองจึงควรที่จะส่งเสริมให้คนทุกเพศทุกวัยยึดหลักคุณธรรมพื้นฐาน ๘ ประการมาใช้ในการดำรงชีวิต ได้แก่ ขยัน ประหยัด ซื่อสัตย์ มีวินัย สุภาพ สะอาด สามัคคี มีน้ำใจ และอาจจัดกิจกรรมเพื่อส่งเสริมความเอื้ออาทรและความมีน้ำใจขึ้นในสังคม อาทิ โครงการเพื่อนบ้านไม่ทอดทิ้งกัน โครงการส่งเสริมคุณธรรมและจริยธรรม เช่น จัดให้มีการสอนธรรมะแก่เยาวชน การยกย่องคนดีมีคุณธรรม เป็นต้น




	๓๐. มีการส่งเสริมความรื่นรมย์ในเชิงจิตวิญญาณแก่คนในเมือง
	
	การยกระดับสุนทรียภาพและความรื่นรมย์ทางด้านจิตใจ เป็นเรื่องที่คนในประเทศแถบตะวันตกมีการส่งเสริมและกระทำมาเป็นเวลาช้านาน เราจึงได้เห็นนักคิด นักเขียน นักวาดภาพ นักปั้นฝีมือระดับโลกหลายคน แต่ประเทศไทยในแถบตะวันออกกำลังวิ่งสวนทาง โดยส่วนใหญ่จะเน้นการรวมกลุ่มพบปะสังสรรค์และทำกิจกรรมที่ก่อให้เกิดความสนุกสนานรื่นเริงเพียงอย่างเดียว และยังได้นำความเสื่อมมาสู่สังคม อาทิ การจัดการแสดงดนตรีประกอบหางเครื่องในวัด  การจัดเทศกาลงานบุญที่มีการพนันแอบแฝง ฯลฯ ดังนั้น เทศบาลควรมีการส่งเสริมกิจกรรมที่สร้างความรื่นรมย์ทางจิตวิญญาณอย่างเหมาะสมกับเพศและวัย อาทิ การจัดพบปะสังสรรค์ระหว่างชุมชน การประกวดร้องเล่นเร้นรำ เวทีเด็ก การแสดงดนตรี งานประกวดภาพถ่าย ภาพศิลปะ ฯลฯ ซึ่งนอกจากจะช่วยผ่อนคลายความตึงเครียดแล้วยังเป็นการกระตุ้นความคิดริเริ่มสร้างสรรค์และสร้างความมีชีวิตชีวาเมืองได้อย่างมาก

	๓๑. มีการจัดหรือพัฒนาพื้นที่สำหรับพลเมือง (Civic Space)
	
	พื้นที่นี้มีความแตกต่างจากพื้นที่หรือสถานที่สาธารณะโดยทั่วไป โดยเป็น “พื้นที่ของพลเมือง” อย่างแท้จริง พื้นที่นี้มีความสำคัญต่อการแสดงออกทั้งทางความคิด และกิจกรรมที่ช่วยสร้างสีสัน และความมีชีวิตชีวาให้กับเมือง เกิดสัมพันธภาพระหว่างคนในเมืองและผู้มาเยือนรูปแบบของพื้นที่มีทั้งที่เป็นรูปธรรม เช่น ศาลาในชุมชน ลานวัด ลานคนเมือง สวนสาธารณะ ฯลฯ และพื้นที่ที่เป็นนามธรรม เช่น เว็บไซต์ เว็บบอร์ด ช่องสถานีวิทยุ เป็นต้น ทั้งนี้ พื้นที่พลเมือง ควรเป็นพื้นที่ที่ไม่เป็นทางการมากนัก สามารถสร้างความรู้สึกถึงความเป็นเจ้าของจากคนในเมืองหรือชุมชนนั้น ๆ โดยเข้ามาใช้ประโยชน์ได้อย่างเสรีภาพภายใต้ขอบเขตของกฎหมาย และไม่ทำความเดือดร้อนแก่ผู้อื่น

	๓๒. มีการส่งเสริมความมั่นคงด้านครอบครัว
	
	ความมั่นคงด้านครอบครัว หมายถึง การที่สมาชิกครอบครัวมีความสัมพันธ์ที่ดี เคารพและให้เกียรติซึ่งกันและกัน มีการร่วมรับผิดชอบในภาระของครอบครัว โดยเทศบาลอาจจัดกิจกรรมส่งเสริมสถาบันครอบครัวในโอกาสต่าง ๆ เช่น วันพ่อ วันแม่ วันเด็ก วันผู้สูงอายุ รวมทั้งกิจกรรมที่ส่งเสริมการสร้างความสัมพันธ์ที่ดีระหว่างสมาชิกครอบครัว เช่น โครงการสานสัมพันธ์ครอบครัวดูแลชุมชน โครงการครอบครัวสุขสันต์ โครงการครอบครัวปลอดอบายมุข โครงการจูงลูกหลานร่วมทำกิจกรรมทางศาสนา เป็นต้น










5. เป้าหมายการขับเคลื่อน	มี ๒ ระดับ
	๕.๑ 	ระดับมหภาค  	เป็นการขับเคลื่อนแบบปูพรมทุกพื้นที่ทั่วทั้งจังหวัด โดยการประชาสัมพันธ์ชี้แจงสร้างความเข้าใจรวมทั้งจัดส่งคู่มือแนวทางขับเคลื่อนและตัวชี้วัดไปให้พื้นที่ดำเนินการ  ดังนี้
		(๑) ทำทุกอำเภอ ๒๓ อำเภอ เป้าหมายอย่างน้อย ๑ ชุมชนในเขตเทศบาลเมือง/ตำบล ของอำเภอนั้น
		(๒) ทำในหมู่บ้าน/ชุมชนที่มีศักยภาพและเข้มแข็ง	ตามความพร้อมและสมัครใจของหมู่บ้าน/ชุมชน

	๕.๒  ระดับจุลภาค  เป็นการคัดเลือกพื้นที่เพื่อขับเคลื่อนเน้นหนักให้เห็นผลเป็นรูปธรรม   ได้แก่ พื้นที่แก้ไขปัญหาเร่งด่วน พื้นที่ที่มีศักยภาพสูง พื้นที่เป้าหมายเพื่อการประชาสัมพันธ์เผยแพร่ภาพลักษณ์นครน่าอยู่ของจังหวัด ดังนี้
		(๑) ตลาดกลางสินค้าเกษตรจังหวัด (ตลาดหัวอิฐ) 
		(๒) วัดพระบรมธาตุวรมหาวิหาร มรดกทางวัฒนธรรมและพื้นที่ต่อเนื่องเพื่อนำเสนอพระบรมธาตุเจดีย์ขึ้นบัญชีมรดกโลก
		- วัดพระบรมธาตุวรมหาวิหาร
		- หอพระนารายณ์ หอพระอิศวร หอพระพุทธสิหิงค์ ศาลหลักเมือง
		- กำแพงเมือง คูเมือง ประตูเมือง
		- ศาลากลางจังหวัด
		- วัด มัสยิด โบสถ์ สองข้างถนนราชดำเนิน
	
		(๓) พื้นที่สีเขียว (ป่าในเมือง) /วนศาสตร์ในเมือง
		     - ป่าในสถานที่ราชการ วัด โรงเรียน สองข้างถนนราชดำเนิน (นอกฟุตบาท:ร้านชากาแฟริมถนน )สวยงามเป็นระเบียบ
(4) พื้นที่สำหรับพลเมือง ได้แก่ 
· ลานคนเมือง (หน้าเทศบาลนครนครศรีธรรมราช)
· สนามหน้าเมือง
· สวนพระศรีธรรมาโศกราช
· ทุ่งท่าลาด
(5) ถนนสายหลัก (ราชดำเนิน และพัฒนาการคูขวาง)
(6) แม่น้ำสายหลัก ตามถนนราชดำเนินตัดผ่าน
(7) ชุมชนและตลาดที่สำคัญสองข้างถนนสายหลัก






6. โครงการ/กิจกรรมที่นำสู่ “นครน่าอยู่” เน้นผู้นำบูรณาการ (อปท. ภาคีทุกภาคส่วนและประชาชนมีส่วนร่วมและทุกวาระดำเนินงานโดยยึดมั่นในหลักธรรมาภิบาล)

	มิติ/ตัวชี้วัดที่
	โครงการ/กิจกรรมเพื่อบรรลุ

	มิติที่ ๑ : เมืองปลอดภัย

	๑. มีการส่งเสริมวินัยและมารยาทที่ดีแก่คนในเมือง
	วาระ “นครปลอดภัย”

	๒. มีการรณรงค์เพื่อป้องกันยาเสพติดและอบายมุข
	วาระ “นครปลอดภัย”

	๓. มีการเตรียมการในการป้องกันและรับมือกับสาธารณภัย และภัยพิบัติ
	วาระ “นครปลอดภัย”

	๔. มีการดำเนินการเพื่อสร้างความปลอดภัยในชีวิตและทรัพย์สิน

	วาระ “นครปลอดภัย”

	มิติที่ ๒ : เมืองสะอาด สิ่งแวดล้อมดี

	๕. มีการจัดระเบียบเมืองหรือส่งเสริมความเป็นระเบียบเรียบร้อยของเมือง
	แก้ปัญหา
- การขายของบนฟุตบาต
- การติดป้ายโฆษณา
- ระบบสายไฟฟ้าสายสัญญาณต่าง ๆ 

	๖. มีการพัฒนาโครงสร้างพื้นฐานให้ครอบคลุมและบำรุงรักษาให้อยู่ในสภาพที่ใช้งานได้
	- ถนน ไฟฟ้า ประปา โทรศัพท์ การคมนาคมขนส่ง เพียบพร้อม สะดวกสบาย

	๗. มีการพัฒนาสถานที่และ/หรือสภาพทางกายภาพของเมืองโดยรวมที่คำนึงถึงอัตลักษณ์และความกลมกลืนกับสิ่งแวดล้อมข้างเคียง
	-ปรับปรุงพื้นที่วัดพระบรมธาตุวรมหาวิหารและพื้นที่ต่อเนื่องเพื่อนำเสนอพระบรมธาตุ ขึ้นบัญชีมรดกโลก

	๘. มีการจัดการขยะชุมชน โดย
    ๘.๑ มีการส่งเสริมการลดการผลิตขยะ
   ๘.๒ มีการส่งเสริมการคัดแยกขยะออกมาใช้ประโยชน์ก่อนนำไปกำจัด
    ๘.๓ มีการกำจัดขยะอย่างถูกหลักสุขาภิบาล
    ๘.๔ มีการคัดแยกของเสียอันตรายจากบ้านเรือนและชุมชน


	- Big Cleaning Day

	มิติ/ตัวชี้วัดที่
	โครงการ/กิจกรรมเพื่อบรรลุ

	๙. มีการจัดการน้ำเสีย โดย
    ๙.๑ มีการส่งเสริมการประหยัดน้ำใช้เพื่อลดปริมาณน้ำเสีย
    ๙.๒ มีการส่งเสริมการบำบัดน้ำเสียขั้นต้นจากครัวเรือน
    ๙.๓ มีการบำบัดน้ำเสียรวมจากชุมชน
    ๙.๔ มีการนำน้ำที่ผ่านการบำบัดแล้วหมุนเวียนกลับมาใช้
	- คูเมือง คลองที่สำคัญ สะอาดสวยงามน้ำใส

	๑๐. มีการป้องกันและควบคุมมลพิษโดยการประยุกต์ใช้ภูมิปัญญาหรือเทคโนโลยีที่เหมาะสม
	

	๑๑. มีการสร้างความรู้ความเข้าใจและจิตสำนึกในการอนุรักษ์สิ่งแวดล้อม
	วาระ “นครสีเขียว”

	๑๒. มีการดูแลรักษาและพัฒนาพื้นที่สีเขียวยั่งยืนให้เพิ่มขึ้น 
	วาระ “นครสีเขียว” และ 
โครงการพัฒนาป่าในเมือง

	๑๓. มีการดำเนินการเพื่อดูแลควบคุมเหตุรำคาญในสถานประกอบการ
	

	๑๔. มีการส่งเสริมความมั่นคงด้านที่อยู่อาศัย (การแก้ปัญหามลทัศน์ สลัม ชุมชนแออัด เสื่อมโทรม)
	

	๑๕. มีการควบคุมการใช้ประโยชน์ที่ดินให้เป็นไปตามผังเมือง
	

	มิติที่ ๓ : เมืองคุณภาพชีวิต

	๑๖. มีการส่งเสริมการดูแลสุขภาพกายและจิตใจให้แข็งแรง (เชิงรุก)

	วาระ “นครสุขภาวะ”

	๑๗. มีการป้องกัน คุ้มครอง และฟื้นฟูสุขภาพอนามัย (เชิงรับ)
	วาระ “นครสุขภาวะ”

	๑๘. มีการส่งเสริมการบริโภคสินค้าและบริการที่เป็นมิตรต่อสิ่งแวดล้อม
	วาระ “นครสุขภาวะ”
วาระ “ครัวนคร”

	๑๙. มีการส่งเสริมการศึกษาในระบบโรงเรียน
	วาระ “เด็กนครศรีมีอนาคต”

	๒๐. มีการส่งเสริมการศึกษาเรียนรู้นอกระบบโรงเรียนหรือตามอัธยาศัย
	วาระ “นครแห่งการเรียนรู้”

	๒๑. มีการกระตุ้นเศรษฐกิจในภาพรวมของเมือง

	วาระ “นครน่าเที่ยว”

	มิติ/ตัวชี้วัดที่
	โครงการ/กิจกรรมเพื่อบรรลุ

	๒๒. มีการส่งเสริมความมั่นคงด้านการมีรายได้และการมีงานทำ
	วาระ “แก้จนคนนคร”

	๒๓. มีการส่งเสริมสนับสนุนการจัดสวัสดิการชุมชน
	วาระ “นครเอื้ออาทร”

	มิติที่ ๔ : เมืองธรรมาภิบาล

	๒๔. มีการใช้มาตรการทางกฎหมายเป็นเครื่องมือในการจัดการหรือแก้ไขปัญหาเมืองอย่างจริงจัง
	

	๒๕. มีการส่งเสริมคุณธรรม จริยธรรมแก่คนในองค์กรและสังคม
	

	๒๖. มีการส่งเสริมการมีส่วนร่วมและความเข้มแข็งของชุมชน และสังคม
	วาระ “นครเข้มแข็ง (นครโมเดล) และ
เวทีแก้ปัญหา ประชาพิจารณ์ต่าง ๆ

	๒๗. มีการพัฒนาช่องทางที่หลากหลายในการเผยแพร่ข้อมูลข่าวสารแก่ประชาชน รับเรื่องร้องเรียน ติดตามประเมินประสิทธิภาพ-ประสิทธิผล และผลกระทบอันเกิดจากโครงการที่ดำเนินการไปแล้ว
	

	มิติที่ ๕ : เมืองวัฒนธรรม

	๒๘. มีการอนุรักษ์ ฟื้นฟู และสืบสานขนบธรรมเนียมประเพณี วัฒนธรรม วิถีชีวิต และภูมิปัญญาท้องถิ่น
	วาระ “วิถีนคร/ภูมิใจนคร”

	มิติที่ ๖ : คนมีสุข
	

	๒๙. มีการส่งเสริมให้เกิดสังคมแห่งคุณธรรมและความเอื้ออาทร
	วาระ “นครเอื้ออาทร”

	๓๐. มีการส่งเสริมความรื่นรมย์ในเชิงจิตวิญญาณแก่คนในเมือง
	โครงการถนนคนเดิน


	๓๑. มีการจัดหรือพัฒนาพื้นที่สำหรับพลเมือง (Civic Space)
	พื้นที่เปิดโล่ง ได้แก่ ลานคนเมือง สนามหน้าเมือง ศาลาประดู่หก สวนพระศรีธรรมาโศกราช

	๓๒. มีการส่งเสริมความมั่นคงด้านครอบครัว
	วาระ “นครเอื้ออาทร”

